Gbely

Eble vi serĉas: Kbely – similan lokan nomon en Ĉeĥio.

Gbely, hungare kaj germane Egbell estas urbo en Slovakio, en Regiono Trnava, en Distrikto Skalica.

 Situo 
Gbely situas je 21 km sudokcidente de Skalica.

 Historio 
La urbeto estis loĝata jam dum la neolitiko. Ĝi estis unuafoje menciita en 1392. En la 16-a j.c. ĝi ekhavis la rangon kampurbo. En 1602 Stefano Bocskai forbruligis la urbon, post kelkaj jaroj la turkoj agis same tiel. Oni malkovris tie tergasan kampon en 1914. Ĝi apartenis ĝis Traktato de Trianon al Hungario, al Nyitra (reĝa departemento), al distrikto de Szakolca, poste jam kiel Gbely al Ĉeĥoslovakio, fine al Slovakio.

Ĝi havas ĉirkaŭ 5000 loĝantojn, ĉefe slovakojn. Vidindaĵo estas katolika preĝejo omaĝe al Sankta Miĥaelo el 1852.

Ĝemelurboj
  Židlochovice, Ĉeĥio
  Deutsch Wagram, Aŭstrio

Konataj urbanoj
 József Csárszky, hungara-slovaka episkopo naskiĝis en la iama Egbell
 Bertalan Farkas (monaĥo), hungara franciskano naskiĝis en Egbell
 Ferdinand Juriga, politikisto naskiĝis en Egbell
 Károly Lányi, hungara-slovaka pastro tie mortis

Kategorio:Urboj de Slovakio
Kategorio:Municipoj en distrikto Skalica